# Cassandria

### De Viquipèdia

Cassandria (grec Kassandria) fou una ciutat situada a un istme que connectava la península de Pallene amb el continent, on abans hi havia la ciutat dòria de Potidea, que fou una colònia de Corint.

Potidea es va sotmetre als perses durant l'expedició a Grècia però després de la batalla de Salamina va tancar les portes a Artabazos que dirigia el destacament d'escorta a Xerxes I de Pèrsia cap a l'Hel·lespont. A la tornada el persa va assetjar la ciutat i l'anava a ocupar suposadament per la traïció d'un habitant quant el complot fou descobert i avortat. Els intents posteriors van ser rebutjats i els perses es van retirar. 300 ciutadans de Potidea van lluitar al costat dels atenencs a Platees. Des llavors la ciutat fou tributaria d'Atenes, sense trencar la seva relació metropolitana amb Corint a la que cada any s'enviaven uns magistrats anomenats Epidemiurgs. El 432 aC es va revoltar contra Atenes i es va aliar a Macedònia i Corint; els atenencs la van bloquejar i va capitular al cap de dos anys, a causa de la gana. Atenes va enviar un milè de colons al territori. Quant Bràsides va ocupar Amfípolis i altres ciutats tràcies va intentar ocupar Potidea però va fracassar. El 382 aC fou ocupada per Olint. El 364 aC fou ocupada pel general atenenc Timoteu. Filip II de Macedònia la va ocupar i la va entregar a Olint i la població fou venuda com esclaus o expulsada.

Cassandre, el fill d'Antípater, va fundar al lloc on era la ciutat, una de nova a la que va batejar com Cassandria. La va poblar amb estrangers i grecs de les rodalies (especialment d'Olint). Aviat va esdevenir la ciutat macedònia mes important. Arsinoe, la vídua de Lisímac, es va retirar a Cassandria amb els seus dos fills quant el marit va morir. Ptolomeu Ceraune, germanastre de Lisímac, es va apoderar de la ciutat per traïció. Va rebre la llibertat i es va organitzar con a república sota sobirania de Macedònia. El 279 aC va caure en mans del tirà Apol·lodor. Filip V de Macedònia la va convertir en la seva base principal i lloc de construcció de naus. El seu fill Perseu de Macedònia va entrar en guerra contra els romans i el 169 aC aquestos i Èumenes de Pèrgam van assetjar per mar Cassandria, i foren rebutjats. Va passar a Roma amb la resta de Macedònia el 168 aC.

August hi va establir una colònia.

Va existir durant tot l'imperi fins que al segle V fou destruïda pels huns fins als fonaments.

Obtingut de "http://ca.wikipedia.org../../../c/a/s/Cassandria.html"

Categoria: Ciutats gregues de Tràcia

##### Views

- Article
- Discussió
- Revisió actual

##### Cerca